यह पिछले ढाई साल में लोकतांत्रिक मूल्यों की अवहेलना की लगातार मिसालों का ही नतीजा है कि देश ने पहली बार मंझले दर्ज़े के एक पुलिस अफ़सर को लोकतंत्र की व्याख्या करते सुना। मैं तो हैरत में था कि किस ठसक के साथ वह बता रहा था कि लोकतंत्र के मायने यह नहीं है कि राहुल गांधी अस्पताल में आकर बखेड़ा खड़ा करें और हम यानी पुलिस देखती रहे। लोकतंत्र की मर्यादाओं का पालन कराने में लगे इस पुलिस अफ़सर ने टेलीविजन पत्रकारों से कहा कि हमने राहुल गांधी तक को यहां से बाहर का रास्ता दिखा दिया है यानी बाक़ियों की तो हमारे सामने औकात ही क्या है?